
BEKENDTE NISSER I ØSTJYLLAND


Nærmere betegnet omkring Giber Å


Den bedst bekendte nisse er Hr. Nisse Ask Umbrion Thøjser, hjemmehørende i Fløjstrup Skov syd for Fiskerhuset.


Blandt andre betydningsfulde nisser kommer vi til at stifte bekendtskab med Oluf Ankerbod Nisse ved Thors Skov og Dyrehaven, sammen med Tonny Nisse Tveskæg af Hørhaven ved Kæmpetræet. De to nævnte herrer er de yngste nisser, uden vi dermed vil nævne alder.


Så kommer vi til at møde en betydningsfuld gammelnisse hjemmehørende i Moesgaard Storskov og ofte set på Theonas Høj. Han hedder Hr. Nisse Bartholomæus. Som næsten nabo har han Hr. Møller Espeløv Nisse, som trofast har påset Skovmøllen i Moesgaard Have.


Lidt for sig har vi en anden gammelnisse, som har viet sit liv til heste, Gibernissen af Vilhelmsborg. Lidt en brovten fætter, der holder sig mest for sig selv.


Og endelig en nisse som står mit hjerte nær, især fordi han igennem de sidste syv år har været tæt knyttet til min nærmeste familie, Hr. Nisse Juul Bæk Gyldenløv, hjemmehørende i parken ved Bækvej og på Tues gård her i Malling.


Hvad er der med de nisser, vil du spørge, og det spørger jeg også mig selv om. Når jeg færdes i naturen, så oplever jeg på bestemte steder, at ‘hov’ der var nissen lige, og når jeg senere sidder på mit arbejdsværelse og skriver, som jeg gør nu, så begynder de, altså nisserne, hver med deres røst at fortælle mig noget om deres liv og færden. Ikke på en logisk og kronologisk måde, men lidt på samme måde som vi andre går og fortæller: Noget om vores følelser, hvad vi rent praktisk går og laver, viden om forskellige områder som vi formidler til andre. Noget om vores slægt, om vores venner og måske også uvenner og ikke mindst om sjove, sørgelige og bemærkelsesværdige hændelser.


Men som sagt med nisserne, så læg øret til, og deres syslen og uldne stemmer lister sig ind i din øregang, og du ser dem nu for dig færdes i den natur, som du er bekendt med.

Gibernissen


af Vilhelmsborg


Den nisse, der oftest beretter for mig om nissens liv, er som nævnt Thøjsernissen, som holder til i Fløjstrup skoven, og han tager altid det forbehold, at de oplysninger han kommer med kun gælder for ham selv og hans nabonisser i Giber Å området.


Da han er en af de få nisser, der både kan læse og skrive, specielt nisseruner, så kan han godt blive lidt vidtløftig og mene, at nogen af hans beretninger gælder for ‘alle nisser i verden’, uden han dog er i stand til at afgrænse, hvad der menes med ‘verden’. Og da Thøjsers nærmeste nabo er ældstenissen i Moesgaard Storskov, Hr. Nisse Bartholomæus, så har vores fortæller stor respekt for, hvad samme Bartholomæus mener om det historisk korrekte: Man graver ikke en genstand op af jorden og påstår, at den er fra bronzealderen, hvis den vitterligt er udformet i stenalderen, siger han kategorisk.


Mens vi er ved Bartholomæus, så går der nogle pudsige historier om ham.


Han blev her i nyere tid noget forfærdet, da man begyndte at grave voldsomt i jorden med store maskiner for at bygge det nu berømte Moesgaard Museum.


Dagligt fulgte han bekymret byggeriet på behørig afstand, og det var først, da byggeriet stod færdigt og den værste virak omkring stedet havde lagt sig, at han i en skumringstime, møjsommeligt med sin små støvleskridt vandrede op ad græstaget på den nye bygning.


Her oppe på toppen blev han enig med sig selv om, at nu hørte dette nye sted også ind under hans område, og at han dermed måtte ændre nogen af sine vaner og trods sin høje alder blive en hjemmehørende nisse også i det nye specielle hus.


Han skaffede sig adgang til museet efter lukketid, og når man for eksempel ved juletid i museumsbutikken havde stillet julebukke frem, så gik Bartholomæus tilbage til sit værksted i skoven og flettede nogle flere bukke, som han satte i butikken ved siden af de andre. Når så personalet mødte ind den næste dag, så gik de og sagde til hinanden: Vi kan ikke forstå, at der nu står ti julebukke. Vi solgte nogen i går, og der stod kun tre tilbage, da vi lukkede.


Nisse Bartholomæus kunne også godt lide at gå ned ad den stejle stentrappe, hvor han på hvert trin målte sin højde med de opstillede voksfigurer, der forestillede menneskets udvikling fra fortid og til i dag. Bartholomæus rystede lidt på hovedet, han var mindre end selv det laveste menneske, og han skyndte sig altid at rette på sin hue, sådan at den stod mere i vejret og gjorde ham højere.


Det hændte også, at han kom helt ned i kælderen, hvor han stod ansigt til ansigt med Grauballemandens afsjælede og indtørrede lig. Her tog Bartholomæus som tegn på ærbødighed sin nissehue af og kravlede op på den grå betonbænk, hvor han gjorde sig nogle tanker om forskellen på at være i live og at være død.


Ude i skoven hændte det, at han kom forbi et dødt dyr, og det, han gjorde her, var at dække det til med lidt jord, blade og kviste, og så fremsige et vers, hvor han brugte det karakteristiske nissefløjt, der for et menneskes øre kan minde om fuglesang.


Men her, siddende overfor dette opgravede moselig, konkluderede Nisse Bartholomæus, at det ikke var hans ansvar, at en mand fra et svundet århundrede var placeret på museum, hvilket gav ham anledning til at sætte kurs mod den lyserøde hovedgård, hvor han havde et mere muntert ærinde.


Her havde han i parken i nærheden af områdets ældste egetræ nedgravet en kraftig dyreknogle, som han havde forsynet med en inskription med nisseruner. Der stod: Denne knogle blev nedgravet i går, og han lod med vilje knoglen stikke lidt op imellem græsset.


Her iagttog han så, hvordan en af de unge arkæologistuderende kom gående i dybe tanker og nærmest snublede over knoglen, mens hun udbrød: Av, for satan!


Men tro imod sin kommende metier så kunne hun ikke lade være med at grave knoglen op, og hun blev meget begejstret, da hun så de mystiske små runetegn.


Jeg kan lige indskyde her, og denne oplysning har jeg fra Ask Umbrion Thøjser af Fløjstrup: Nisserne har udviklet deres runeskrift ved at betragte gevirerne på rensdyr. De slynger sig meget dekorativt, især i månelys, og da nisser ikke hugger i sten men snitter i blødere materialer såsom dyreknogler og træ, så er nisseruner en lille dejlig, rundet skrift.


Den unge studerende forsvandt hurtigt op i hovedbygningen, hvor hun, efter at have renset knoglen, tog et billede af skriften, som hun derefter lagde ud på nettet i den helt store søgemaskine.


Her fik hun så svaret, nemlig, at der med nisseruner stod: Denne knogle blev nedgravet i går.


Men nu kom næste spørgsmål: Hvornår var ‘i går’?


Den unge kvinde spekulerede længe over begrebet ‘i går’, sådan helt udenfor kalender, og det endte med, at hun træt lagde sit hoved på bordet, hvor hendes lange hår dalede ned over tastaturet.


Her kom Bartholomæus listende og løftede hendes hår, der var lige så blødt som nybørstet hesteskind. Han hviskede i hendes øre: I går er ikke det samme som i dag.


Det huskede den unge kvinde - skrev sig bag øret, som en nisse ville sige, og da hun senere udgav et lille skrift med titlen: ‘Dyreknogle med nisseruner fundet i Moesgaard Storskov’, og med nøjagtig tid, dato og sted for fundet, så havde hun tilføjet et kort efterskrift, hvor hun gjorde rede for, at tid kan være et meget relativt begreb, og at visse fund beror på, om man har sans for nisser.


Som nævnt tidligere så har jeg mange af mine informationer om nisserne ved Giber Å fra Hr. Nisse Ask Umbrion Thøjser. Og det er værd at lægge mærke til, at når en af disse nisser har et Hr. foran sit navn, at så er der tale om en af de ældste og på flere måder betydningsfulde nisser. Betydningsfulde vil sige, at de har en længere historie i forhold til deres tilhørssted, men det betyder ikke, at de i en form for hierarki har mere at skulle sige og dermed blander sig i andre nissers gøremål. Respekten ligger i, at de alle betegnes som nisser.

Thøjsernissen er som sagt hjemmehørende i Fløjstrup Skov. Det er den skovstrækning, jeg selv ofte færdes i, fordi den ligger tættest på mit hjem. Det fortælles, at den cirka tre kilometer lange skovstrækning i sin tid hørte under Vilhelmsborg gods, og da strækningen lå længst væk fra godset, så blev den ikke plejet så pænt som en lystskov, men at man drev en del skovhugst og gravede store natursten op og solgte dem.


I dag er der, oplever jeg, en meget smuk og åben bøgeskov med en stejl skrænt ned mod vandet og dermed et forunderligt kig gennem slanke bøgestammer og ud over det ofte meget blå vand, og der ligger stadigt mange af de store natursten spredt rundt i skoven. En afvekslende måde at færdes på i netop den skovstrækning er dels at gå på stierne oven for skrænten og så gå ned til stranden og vandre der et stykke tid og så som god motion gå op ad en af trapperne igen.


Jeg har selv i mine unge dage boet tæt op af en sådan bøgeskov, hvor man på toppen af bakkerne kunne se ud over Øresund, og gik man en forårsmorgen på stierne, hvor hele skovbunden var dækket af anemoner og med bøgetræer på nippet til at springe ud, så kunne man midt i det skønne flor også gennem solsortefløjt og duernes kurren fornemme en vemodig tone, som kan høre ungdommen til.


Det skyldes ikke, at man skuer tilbage, men at man som et meget ungt menneske betragter den betagende skønhed med en vis ængstelighed, fordi man ikke ved, hvad fremtiden bringer, og at man også aner, at der findes flere verdener og flere sandheder, som man kommer til at byde sit hjerte.


Når jeg i dag mange år senere og bosiddende et andet sted i vores lille land færdes i Fløjstrup skoven, så føler jeg mig altid på et eller andet tidspunkt iagttaget af Thøjser, og jeg har fundet ud af, at det skyldes, at han er en såkaldt trickster. Han har faktisk en stor lighed med elverne den gren af dem, man kalder for Sidhe folket.


Han kan skifte udseende, alder og farve. Han er lidt ranglet i det og har spidse ører, noget som ellers ikke er karakteristisk for nisser, og så bryder han sig heller ikke om et langt formummende skæg.


Hvor nisser normalt afholder sig fra at færdes på vand og da slet ikke et åbent hav, så har Ask Umbrion en evne til at forbinde den lyse skov med havet nedenfor og himlen over, sådan, at hvis man prøver at opleve skoven med hans blik, så hænger de tre naturfænomener sammen. Og meget karakteristisk for en Sidhe person så er han næsten telepatisk forbundet med marsvinene, der svømmer forbi ude på vandet og de særegne skarver, der sidder og tørrer på bundgangspælene.


Man kan ofte opleve Ask Umbrion siddende på en af de mange opgravede sten, hvor han har den specielle evne, at han kan smelte sig ned i stenen. Ikke sådan at han forsvinder ind i stenen, men han efterlader en lille fordybning på størrelse med en knytnæve, og det kan man selv gå rundt i skoven og både se og mærke efter, hvis man ulejliger sig hen til en af disse sten.


To gange om året, den ene i anemonetiden og den anden i det sene løvfald, så smører Thøjser sine støvler godt ind i gåsefedt og går helt ned til vandkanten lige syd for Moesgaard Storskov. Her sørger han for at have proviant med og frisk vand fra Giber Å. Derefter vandrer han den for ham lange tur hele vejen langs stranden. Det er som om, han inspicerer hele strækningen, og han henvender sig ofte til mågerne, som sidder og vipper i vandkanten. Han spørger dem om alt, hvad de har hørt helt inde fra Domkirken i Aarhus og ned til Norsminde Kro. Han konstaterer som regel, at mennesker har mange sære ting for, og at aarhusianerne til stadighed er nogle forlystelsessyge festaber uden den helt store sans for logistik i forhold til, hvor meget de breder sig! Det er Nisse Thøjser og mågerne altid rørende enige om.


Og afsted vandrer han, om foråret med kodriverne langs skrænten, og om efteråret med skumsprøjt på vandet og de flyvende blade, som han øver sig i at skifte farve efter.


Han går den lange vej forbi Mariendal Strand, og han standser først der, hvor han er nået til Ajstrup strand ud for det lyseblå kolonihus. Her kravler han op på en af de små joller, som er trukket et stykke væk fra stranden. Han tager møjsommeligt sine støvler af og hælder sand ud af dem, og han konstaterer som altid at: En nisse må indimellem vandre mange mil for at lære sandheden at kende.


Noget, som Ask Umbrion Thøjser er rigtig god til, er former for geografi, nærmere betegnet topografi, en beskrivelse af et nærområde nogen gange oplevet i græshøjde og andre gange set ovenfra i fugleperspektiv.


Nu er det sådan, at nissers øjne og hjerner overhovedet ikke er i stand til at processere noget, der er digitalt. En tanke, der er svær for os at forstå i dag.


Mange tror derfor fejlagtigt, at nisser er et gammeldags folk, som vi kun fortæller pudseløjerlige skrøner om og mest beregnet for små børn. Men derved går vi som mennesker glip af en hel verden af dyre og planteliv, som jo hånden på hjertet, udgør en stor og helt vital del af det, vi lidt skødesløst kalder jorden for ikke at sige vores planet.


OEBPS/images/7_1.jpg





OEBPS/images/8_1.jpg





OEBPS/images/9_1.jpg





OEBPS/images/4_1.jpg
4ESTRUP
o





OEBPS/nav.xhtml




		Tekstbegyndelse



		Kolofon









Page List





		4



		5



		6



		7



		8



		9



		10



		11



		12



		13



		14



		15



		16



		17



		18



		20



		19



		21



		22



		23



		24



		25



		26



		28



		27



		29



		30



		31



		32



		33



		34



		36



		35



		37



		38



		39



		40



		41



		42



		43



		44



		45



		46



		48



		47



		49



		50



		51



		52



		53



		54



		55



		56



		58



		57



		59



		60



		61



		62



		63



		64



		65



		66



		68



		67



		69



		70



		71



		72



		73



		74



		76



		75



		77



		78



		79



		80



		81



		82



		83



		84



		85



		86



		87



		88



		89



		90



		91



		92



		93



		94



		95



		96



		98



		97



		99



		100



		3











OEBPS/images/cover.jpg
BEKRENDTE NISSER | @STIYLLAND

Neermere betegnet omkring Giber A

Helle Merete Esbo






OEBPS/images/19_1.jpg





OEBPS/images/13_1.jpg





OEBPS/images/12_1.jpg





OEBPS/images/11_1.jpg





OEBPS/images/10_1.jpg
Vel






